[{"text_idx": "#000000", "text": "Fermig\u0302is la unua sesio de la 14-a Nacia Kongreso de C\u0302inio en Pekino. En la fermo c\u0302ina s\u0302tata prezidanto Xi Jinping donis gravan paroladon substrekante, ke sur la nova vojag\u0302o de landa fortig\u0302o kaj nacia rejunig\u0302o oni devas firme kaj nes\u0302anceleble antau\u0306enigi altkvalitan disvolvon, klopodi por konstrui la komunumon kun komuna estonteco por la homaro, firmapas\u0302e progresigi altnivelan malfermon. Alilandaj amaskomunikiloj opiniis, ke la c\u0302ina plano pri la estonto ne nur proklamis la direkton de g\u0302ia mars\u0302ado, sed ankau\u0306 alportis varmon al la mondo."}, {"text_idx": "#000001", "text": "\"De nun g\u0302is la mezo de tiu c\u0302i jarcento finkonstrui modernan kaj fortan socialisman landon en c\u0302iuj frontoj kaj amplekse antau\u0306enigi grandan nacian rejunig\u0302on de C\u0302inio estas la kerna tasko de la tuta Partio kaj la tutlanda popolo.\" Tio liveris novan koordinaton al la ekstera mondo por observi direkton de la c\u0302ina disvolvo. En la du sesioj de la kuranta jaro \"c\u0302ina modernigo\" estas s\u0302losila esprimo multe atentata. Se \"c\u0302ina modernigo\" estus priskribita kiel grandioza disvolva celo kaj procezo, do \"altkvalita disvolvo\" kaj \"altnivela malfermo\" en g\u0302i ludas ege gravajn rolojn."}, {"text_idx": "#000002", "text": "Nun la c\u0302ina ekonomio jam turnis sin de la etapo de altrapida kreskado al la etapo de altkvalita disvolvo. Tio signifas, ke C\u0302inio donas energiojn por \u201cakceli efikan plibonigon de kvalito kaj racian kreskon de kvanto de la ekonomio\u201d. Lastajn jarojn C\u0302inio fortigis la kapablon de scienc-teknika sendependigo kaj sinperfektigo, antau\u0306enigis transformig\u0302on kaj altig\u0302on de industrioj kaj progresigis verdigon kaj malaltkarbonigon de disvolvo de ekonomio kaj socio, tiel evidente efikis altkvalita disvolvo de C\u0302inio. En 2022 produktoj altteknikaj kun altaj valoroj, gvidantaj verdan transformig\u0302on, farig\u0302is nova punkto pliiganta eksportan kvanton."}, {"text_idx": "#000003", "text": "\"La mondo profitas de c\u0302ina disvolvig\u0302o, kaj c\u0302ina disvolvig\u0302o ne povas apartig\u0302i de la mondo. Ni devas firme akceli altnivelan malfermon, ne nur disvolvi nin mem sed ankau\u0306 antau\u0306enigi komunan disvolvig\u0302on de la mondo per bona utiligo de mondaj merkatoj kaj resursoj.\" La parolado de prezidanto Xi profunde malkovris bonan reagon de C\u0302inio kaj la mondo kaj eligis rezolutan decidemon de C\u0302inio pri senc\u0302esa plivastigo de malfermo."}, {"text_idx": "#000004", "text": "Nun la mondo ankorau\u0306 ne estas paca, la monda ekonomio alfrontas froston en disvolvig\u0302o. Mesag\u0302oj el la du sesioj de C\u0302inio alportis printempan varmon al la mondo. Estas antau\u0306videble, ke dum la procezo de konstruo de c\u0302ina modernigo C\u0302inio dau\u0306re per sia disvolvig\u0302o profitigos la mondon kaj aldonos pli da stabileco kaj pli da pozitivaj fortoj al paco kaj disvolvo de la mondo."}]